Tonje Brenna

Tonje Brenna (født 1987) er en norsk politiker (Ap) som fra september 2025 er leder for Aps stortingsgruppe. Fra 2023 til 2025 var hun Norges arbeids- og inkluderingsminister i Jonas Gahr Støres regjering, og fra 2021 til 2023 var hun kunnskapsminister i samme regjering. Hun var fylkesrådsleder i Viken fylke 2020–2021. Brenna ble valgt til Stortinget første gang i 2025, hun representerer Akershus.

 Liv og virke 
Brenna ble født den 21. oktober 1987. Hun vokste opp på Holmlia og flyttet til Jessheim da hun var tolv år. Brenna har fullført videregående skole, men hun har ikke tatt høyere utdanning. Hun var samboer med Martin Henriksen fra 2012. De fikk en sønn i 2014. Brenna ble gift med trommeslager og lærer Vetle Larsen i 2022.https://www.mittjessheim.no/giftet-seg-i-idylliske-omgivelser-i-hjembyen-unektelig-en-spesiell-dag-a-feire-kjarligheten/s/5-111-177547 Paret ble skilt i 2023.https://www.tv2.no/nyheter/innenriks/brenna-om-store-alternativet-er-veldig-mye-verre/16793962/ De har en sønn, født 2019.https://www.aftenposten.no/amagasinet/i/jB4R70/tonje-brenna-maktet-ikke-aa-skrive-i-kondolanseprotokollen-hun-var-overbevist-om-at-hun-ville-bli-skutt 

Hun har vært gruppeleder for Akershus Arbeiderparti og var valgt inn for Arbeiderpartiet i Akershus fylkesting fra 2007 til 2019. Brenna har også vært politisk rådgiver i Justis- og beredskapsdepartementet og ved Statsministerens kontor. Hun var generalsekretær i Arbeidernes ungdomsfylking (AUF) fra 2010 til 2012. Hun har tidligere jobbet som ungdomssekretær i LO i Akershus og Oslo 2009–2010, og som politisk rådgiver i AUF 2007–2008.

Brenna overlevde terroraksjonen på Utøya 22. juli 2011.

I november 2012 varslet Brenna på statssekretær Roger Ingebrigtsen, vedrørende en «seksuell relasjon» til en 17 år gammel jente i partiet fra 2004.Geir Arne Kippernes: Roger Ingebrigtsen innrømmer seksuelt forhold til 17-åring VG, 30. november 2012nettavisen.no (3. desember 2012): Roger Ingebrigtsen innrømmer seksuelt forhold til 17-åring hentet 24. juni 2023

Brenna var Arbeiderpartiets førstekandidat i Viken til valget i 2019. Hun var nestleder i Akershus Arbeiderparti 2017–2019. 

Hun var en av feministene bak et opprop for inkluderende feminisme i 2020.

 Kunnskapsminister 
14. oktober 2021 ble Brenna utnevnt til Norges kunnskapsminister. Hun tok da over embetet fra Venstres Guri Melby. I juni 2023 fikk Brenna kritikk for å brutt habilitetsregler i forbindelse med utnevnelse av advokat Frode Elgesem til styreverv i Wergelandstiftelsen. Brenna og Elgesem ble godt kjent i forbindelse med rettssaken etter 22. juli.

Den 5. mai 2023 ble hun valgt til nestleder i Arbeiderpartiet.

Våren 2023 var Brenna redaktør for antologien, Hode og hender. Læring, tillit og fellesskap i en mer praktisk skole, i samarbeid med Tankesmien Agenda. Det var 26 bidragsytere til boka, blant disse var professor Per Alf Brodal, fagforeningsleder Steffen Handal, rektor Kjell Ove Hauge, tidligere statsråd Gudmund Hernes, journalist Shazia Majid, mesterkokk Bent Stiansen, stortingsrepresentant Elise Waagen og med-redaktør Axel Fjeldavli. Brenna var selv bidragsyter til boka med egen visjon for framtidas skole.

 Arbeids- og inkluderingsminister 
16. oktober 2023 ble Brenna utnevnt som arbeids- og inkluderingsminister. Hun gikk av 16. september 2025 for å bli Arbeiderpartiets parlamentariske leder.

 Stortingsrepresentant 
Ved stortingsvalget 2025 ble hun innvalgt fra Akershus der hun var Arbeiderpartiets førstekandidat. Den 16. september 2025 ble hun valgt til leder for stortingsgruppen.

 Bibliografi 
 2021: 22. juli og alle dagene etterpå, J.M. Stenersens Forlag,  
 2023: Hode og hender. Læring, tillit og fellesskap i en mer praktisk skole, Res publica, redaktør, 

 Referanser 

 Eksterne lenker 



Kategori:Statsråder i Regjeringen Støre
Kategori:Ap-statsråder
Kategori:AUFs ledelse
Kategori:Politiske rådgivere i Regjeringen Stoltenberg II
Kategori:Overlevende etter massedrapene på Utøya i 2011
Kategori:Norske utdanningsministre
Kategori:Personer fra Oslo
Kategori:Personer fra Ullensaker kommune